પંજાબ સરકારે હાફિઝ સઇદની નજરબંધી હજુ ત્રણ મહિના સુધી યથાવત રાખવાની પરવાનગી માંગી છે. પંજાબના ગૃહ મંત્રાયલે પણ કહ્યું છે કે, જો હાફિઝ સઇદને સ્વતંત્ર કરવામાં આવ્યો તો પાકિસ્તાન પર અનેક પ્રકારના પ્રતિબંધ લાગી શકે છે. હાફિઝની ધરપકડ ગુપ્ત તપાસની રિપોર્ટને આધારે કરવામાં આવી હતી. અમારી પાસે તેની વિરુદ્ધ મહત્વપૂર્ણ પુરાવાઓ છે, જે તેની નજરબંધીને યોગ્ય ઠરાવે છે. મંગળવારે કડક સુરક્ષા વચ્ચે હાફિઝ સઇદને ન્યાયિક બોર્ડ સમક્ષ રજૂ કરવામાં આવ્યો હતો. આ દરમિયાન હાફિઝના સમર્થકો મોટી સંખ્યામાં કોર્ટના પરિસરમાં હાજર હતા અને તેઓ હાફિઝ સઇદના પક્ષમાં નારા લગાવતા તેને તુરંત છોડવાની માંગણી કરી રહ્યાં હતા. ગત મહિને જ બોર્ડ દ્વારા હાફિઝ સઇદની નજરબંધી 30 દિવસ માટે લંબાવવામાં આવી હતી.